4. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.393.12/1/12118 της 14/21  Μαρτ. 1974 (ΦΕΚ Β΄ 340) Περί αναθέσεως οργανώσεως και εκτελέσεως ειδικών προγραμμάτων μετεκπαιδεύσεως στελεχών Λαϊκής Επιμορφώσεως. ΄Εχοντες υπ’ όψει: 1.Τας διατάξεις: α)του Νόμ. 837/1973 «περί συστάσεως Διευθύνσεως Λαϊκής Επιμορφώσεως», ως διετηρήθη και ετροποποιήθη δια των υπ’ αριθ. 335/1945 και 297/46 πράξεων Υπουργικού Συμβουλίου, κατόπιν της υπ’ αριθ. 59 Συνταγματικής Πράξεως, β)του Ν.Δ. 3094/54 «περί μέτρων προς καταπολέμησιν του αναλφαβητισμού» ως ετροποποιήθη και συνεπληρώθη δια του Ν.Δ. 79/73, γ)του άρθρ. 7 της υπ’ αριθ. 95293/10.9.1967 αποφάσεως του Αντιπροέδρου της Κυβερνήσεως και των Υπουργών Εθνικής Παιδείας και Θρησκευμάτων και Οικονομικών «περί διατηρήσεως και συνθέσεως Συμβουλίων και Επιτροπών, αρμοδιότητος του Υπουργείου Εθνικής Παιδείας και Θρησκευμάτων», δι’ ου διετηρήθησαν και ανασυνετέθησαν αι υπό του Ν.Δ. 3094/1954 και του υπ’ αριθ. 442/1915 Β.Δ/τος προβλεπόμεναι Κεντρική Επιτροπή Λαϊκής Επιμορφώσεως (ΚΕΛΕ) και Νομαρχιακαί Επιτροπαί Λαϊκής Επιμορφώσεως (ΝΕΛΕ) , δ)του άρθρ. 5 παρ. 2 ΙΙ Ε της υπ’ αριθ. 101491/1969 αποφάσεως του Υπουργού Εθν. Παιδείας και Θρησκευμάτων «περί αναδιαρθρώσεως Κεντρικών Υπηρεσιών του Υπουργείου Εθνικής Παιδείας και Θρησκευμάτων ανακατανομής και καθορισμού των αρμοδιοτήτων αυτών», ε)της υπ’ αριθ. Φ. 392.21/1/107169 υπουργικής αποφάσεως «περί κανονισμού λειτουργίας Κέντρων Επιμορφώσεως κλπ.» ς)του Α.Ν. 340/ 1968 «περί μέτρων βελτιώσεως και αποδοτικότητος των Δημοσίων Υπηρεσιών και Ν.Π.Δ.Δ.», ζ)του Ν.Δ. 67/1973 «περί τροποποιήσεως του άρθρ. 4 του Ν.Δ. 340/68», και  2.Τας επιτακτικάς ανάγκας της υπηρεσίας εις εξειδικευμένον προσωπικόν δια το ιδιαζούσης φύσεως έργον της Λαϊκής Επιμορφώσεως, αποφασίζομεν: 1.Ανατίθεται εις το Τμήμα Λαϊκής Επιμορφώσεως του Υπουργείου Εθνικής Παιδείας και Θρησκευμάτων η οργάνωσις και εκτέλεσις ειδικών προγραμμάτων μετεκπαιδεύσεως στελεχών Λαϊκής Επιμορφώσεως. 2.Τα προγράμματα ταύτα, εις α συμπεριλαμβάνονται ο αριθμός και η ιδιότης των καλουμένων προς μετεκπαίδευσιν, εγκρίνονται δι’ απαφάσεως του επί της Εθνικής Παιδείας και Θρησκευμάτων Υπουργού. 3.Επί μετεκπαιδεύσεως εκτός έδρας ισχύουν τα εν παρ. 2 του άρθρ. 1 του Ν.Δ. 67/1973. 32.Γ.κ.3 Καταπολέμηση Αναλφαβητισμού-Λαϊκή Επιμόρφωση Καταπολέμηση Αναλφαβητισμού-Λαϊκή Επιμόρφωση 32.Γ.κ.4-9 4.Εις το διδακτικόν προσωπικόν καταβάλλεται ωριαία αποζημίωσις κατά τα υπό της παρ. 3 του άρθρ. 6 του Α.Ν. 340/1968 προβλεπόμενα. 5.Αι δαπάναι οργανώσεως και εκτελέσεως των προγραμμάτων, περιλαμβανομένης της αποζημειώσεως του διδακτικού προσωπικού, βαρύνουν τας οικείας πιστώσεις του Υπουργείου Εθνικής Παιδείας και Θρησκευμάτων, η δε, κατά την παρ. 3 της παρούσης, αποζημίωσις των μετεκπαιδευομένων, τους λογαριασμούς των οικείων Νομαρχιακών Επιτροπών Λαϊκής Επιμορφώσεως. 